**ZMLUVA O DIELO**

**č. 1/2019/ŠD**

**na vypracovanie projektovej dokumentácie a výkon súvisiacej inžinierskej činnosti**

uzatvorená podľa § 536 a nasl. Obchodného zákonníka

a podľa § 65 a nasl. zákona č. 185/2015 Z. z. Autorský zákon

**I.**

**ZMLUVNÉ STRANY**

**Objednávateľ:**

**Názov: Stredná odborná škola dopravná**

Sídlo: Rosinská cesta 2

IČO: 00651117

DIČ: 2020639104

Štatutárny orgán: Ing. Mária Vítová, PhD.,MBA, riaditeľka

Bankové spojenie: Štátna pokladnica

Číslo účtu: 7000483737/8180

IBAN: SK83 8180 0000 0070 0048 3737

Osoby oprávnené jednať v:

- zmluvných veciach: Ing. Mária Vítová, PhD.,MBA, riaditeľka

- realizačných veciach: Mgr. Mária Hubočanová

Telefonický kontakt: 421 905 586 370

E-mail. adresa: maria.hubocanova@sosdza.sk

ďalej v texte zmluvy len ako „objednávateľ“,

**Zhotoviteľ:**

**Obchodné meno: .............................................................**

Sídlo: ............................................................. ..

IČO: ............................................................. ..

DIČ: ............................................................. ..

IČ DPH: ............................................................. ..

Bankové spojenie: ............................................................. ..

Číslo účtu: ............................................................. ..

IBAN: ............................................................. ..

Štatutárny orgán: ............................................................. ..

Zapísaný v registri: ............................................................. ..

Osoby oprávnené jednať v:

- zmluvných veciach: ....................................................................

- realizačných veciach: ....................................................................

Telefonický kontakt: ....................................................................

E-mail. adresa: ....................................................................

ďalej v texte zmluvy len ako „zhotoviteľ“.

**II.**

**PREDMET ZMLUVY**

(1) Predmetom tejto zmluvy je záväzok:

a) zhotoviteľa, že vykoná pre objednávateľa dielo v  rozsahu podľa článku III. tejto zmluvy a podľa špecifikácie predmetu zákazky v procese verejného obstarávania a  odovzdá ho zhotovené v rozsahu a kvalite vymedzenej v tejto zmluve, v jej prílohách a v požiadavkách z procesu verejného obstarávania v termíne dohodnutom v čl. IV. bod 1. tejto zmluvy objednávateľovi v  sídle objednávateľa,

b) objednávateľa, že poskytne zhotoviteľovi nevyhnutne potrebné podklady (zadanie rozsahu a obsahu prác a ostatnú dokumentáciu) bez zbytočného odkladu po uzavretí zmluvy,

c) objednávateľa, že poskytne zhotoviteľovi nevyhnutne potrebnú súčinnosť,

d) objednávateľa, že prevezme dielo bez zjavných vád, chýb a nedostatkov a zaplatí zhotoviteľovi cenu za dielo podľa čl. V. tejto zmluvy,

e) zhotoviteľa, že udelí objednávateľovi súhlas na použitie diela uvedený v čl. IX tejto zmluvy.

1. Táto zmluva je uzavretá ako výsledok verejného obstarávania, ktoré uskutočnil objednávateľ ako verejný obstarávateľ postupom podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na predmet zákazky: ***„SOŠ dopravná, Žilina - Prístavba pracoviska praktického vyučovania Strednej odbornej školy dopravnej“.***
2. Budova praktického vyučovania, ktorej výstavbu rieši predmetná projektová dokumentácia, bude pristavená k budove učební a k telocvični v areáli Strednej odbornej školy dopravnej v Žiline na Rosinskej ceste č. 2 (ďalej na účely tejto zmluvy len ako **„stavebný objekt“** alebo **„objekt“** alebo **„stavba“**).

**III.**

**DIELO**

„Dielom podľa tejto zmluvy je :

Vypracovanie projektovej dokumentácie a výkon súvisiacej inžinierskej činnosti na stavbu:

**„SOŠ dopravná, Žilina - Prístavba pracoviska praktického vyučovania Strednej odbornej školy dopravnej“**

**v nasledovnom členení:**

**Časť 1 Dokumentácia pre stavebné povolenie**

**Časť 2 Inžinierska činnosť pre stavebné povolenie**

**Časť 3 Dokumentácia pre realizáciu stavby**

Opis predmetu zákazky tvorí Prílohu č. 1 tejto zmluvy.

Rozsah predmetu zákazky tvorí Prílohu č. 2 tejto zmluvy.

1. Zhotoviteľ sa zaväzuje vykonať dielo riadne a včas, na svoje náklady a na svoje nebezpečenstvo a odovzdať ho objednávateľovi v termíne na vykonanie diela dohodnutom v tejto zmluve.
2. Ak zhotoviteľ použije na vykonanie diela alebo jeho časti tretiu osobu/ subdodávateľa, zodpovedá za vykonanie diela alebo jeho časti tak, akoby dielo alebo jeho časť vykonával sám.
3. Zhotoviteľ sa zaväzuje pri vykonávaní diela postupovať s odbornou starostlivosťou, v súlade so všeobecne záväznými právnymi predpismi,  technickými predpismi a technickými normami vzťahujúcimi sa na vykonanie diela, ako aj v súlade so záujmami objednávateľa, s touto zmluvou a súťažnými podkladmi.
4. Výsledky všetkých činností vykonaných podľa tejto zmluvy je zhotoviteľ povinný predložiť na odsúhlasenie objednávateľovi. Odsúhlasenie bude prebiehať na výrobných výboroch. **Výrobné výbory** budú zvolávané podľa potreby v mieste stavby alebo v mieste sídla objednávateľa. Zhotoviteľ akceptuje minimálny počet výborov: jeden na začiatku a jeden pred dokončením každej časti diela, ktoré sa bude konať na Úrade Žilinského samosprávneho kraja. Prvý výrobný výbor sa uskutoční v termín do troch kalendárnych dní odo dňa uzavretia tejto zmluvy. Na prvom výrobnom výbore po uzavretí tejto zmluvy sa zhotoviteľ zaväzuje uviesť objednávateľovi mená osôb zodpovedných za vypracovanie, kontrolu a koordináciu plnenia zmluvy a zároveň predloží kópiu osvedčenia o odbornej spôsobilosti zodpovedného projektanta/projektantov. Na výrobných výboroch pred ukončením druhej a štvrtej časti diela sa zhotoviteľ zaväzuje predložiť objednávateľovi rozpracovanú projektovú dokumentáciu, kompletný výkaz výmer (zadanie) a rozpočet stavby 1x v tlačenej forme.
5. Odsúhlasenie činností vykonaných podľa tejto zmluvy objednávateľom nezbavuje zhotoviteľa ako odborne spôsobilú osobu zodpovednosti za vady diela a ani sa  samo o sebe nepovažuje za odovzdanie a prevzatie diela alebo jeho časti.

Zhotoviteľ je povinný odovzdať dielo:

a) **Dielo podľa čl. III. ods. (1) časť 1:** Dielo podľa tejto časti zákazky bude odovzdané a prevzaté, na základe Odovzdávacieho a preberacieho protokolu, v 8-mich (ôsmich) vyhotoveniach v tlačenej forme a 3x na elektronickom nosiči (v needitovateľnej forme vo formáte pdf a v editovateľnej forme vo formáte dwg/dgn, doc, xls).

b) **Dielo podľa čl. III. ods. (1) časť 2:** Dielo podľa tejto časti zákazky bude odovzdané a prevzaté, na základe Odovzdávacieho a preberacieho protokolu, v 1 (jednom) origináli v tlačenej forme a 3x na elektronickom nosiči (sken dokumentov vo formáte pdf).

c) **Dielo podľa čl. III. ods. (1) časť 3:** Dielo podľa tejto časti zákazky bude odovzdané a prevzaté, na základe Odovzdávacieho a preberacieho protokolu, v 8-mich (ôsmich) vyhotoveniach v tlačenej forme a 3x na elektronickom nosiči (v needitovateľnej forme vo formáte pdf a v editovateľnej forme vo formáte dwg/dgn, doc, xls).

1. Zhotoviteľ sa zaväzuje, že na základe výzvy objednávateľa (realizovanej spravidla e-mailom) riadne a včas poskytne súčinnosť  objednávateľovi v procese verejného obstarávania na zhotoviteľa stavby a to najmä vo vzťahu k vysvetľovaniu otázok od záujemcov a uchádzačov k projektovej dokumentácii, výkazu výmer a rozpočtu a v prípade, ak to bude na základe otázok v procese verejného obstarávania na zhotoviteľa stavby nutné riadne a včas doplní alebo prepracuje projektovú dokumentáciu, výkaz výmer alebo rozpočet.

**IV.**

**TERMÍNY VYKONANIA DIELA**

1. Termíny na vykonanie a odovzdanie jednotlivých častí diela:
   1. **Časť 1 Dokumentácia pre stavebné povolenie:**

do 7 (siedmich) týždňov od účinnosti Zmluvy o dielo

* 1. **Časť 2 Inžinierska činnosť pre stavebné povolenie:**

do 15 (pätnásť) týždňov od účinnosti Zmluvy o dielo

* 1. **Časť 3 Dokumentácia pre realizáciu stavby:**

do 16 (šestnásť) týždňov od účinnosti Zmluvy o dielo

1. O prevzatí jednotlivých častí diela spíšu zmluvné strany Odovzdávací a preberací protokol. Objednávateľ si vyhradzuje právo vykonať pred prevzatím časti diela kontrolu zjavných vád, chýb a iných nedostatkov odovzdávanej časti diela a na túto kontrolu si vyhradzuje primeranú lehotu. Objednávateľ si vyhradzuje právo odmietnuť prevziať časť diela, ak vykazuje zjavné vady, chyby a nedostatky. V takom prípade objednávateľ nie je v omeškaní s prevzatím diela. Vykonanie kontroly zo strany objednávateľa nezbavuje zhotoviteľa zodpovednosti za vady diela, ktoré existovali v čase odovzdania a prevzatia diela a ktoré vyšli najavo neskôr.
2. Riadnym odovzdaním a prevzatí časti diela prechádza zároveň na objednávateľa nebezpečenstvo vzniku škody na časti diela. Za poškodenie alebo zničenie časti diela zodpovedá zhotoviteľ až do riadneho prevzatia časti diela objednávateľom; zhotoviteľ takto zodpovedá aj počas omeškania s riadnym odovzdaním časti diela.

**V.**

**CENA ZA DIELO**

(1) Cena za vykonanie diela v rozsahu čl. III. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách ako cena zmluvná. Cenová ponuka zhotoviteľa zo dňa ...................... tvorí **Prílohu č. 3** tejto zmluvy.Zhotoviteľ bude fakturovať len skutočne vykonané služby.

(2) Zmluvné strany sa dohodli na cene za dielo v rozsahu čl. III. vo výške:

Cena za dielo podľa čl. III ods. (1) časť 1:

Bez DPH .............. €

DPH 20 % .............. €

Cena celkom .............. **€**

slovom : =..............= eur

Cena za dielo podľa čl. III ods. (1) časť 2:

Bez DPH .............. €

DPH 20 % .............. €

Cena celkom .............. **€**

slovom : =..............= eur

Cena za dielo podľa čl. III ods. (1) časť 3:

Bez DPH .............. €

DPH 20 % .............. €

Cena celkom .............. **€**

slovom : =..............= eur

**Cena za dielo podľa čl. III:** .............. € **DPH 20%** .............. €

**Cena celkom ...............€**

**slovom : =**..............**= eur**

(3) V cene podľa čl. V. bod (1) a (2) sú zahrnuté všetky náklady vynaložené zhotoviteľom v súvislosti s plnením predmetu tejto zmluvy, vrátane nákladov na cestovné, ubytovanie a stratu času. V cene za dielo je zahrnutá aj cena (odmena) za udelenie súhlasu na použitie diela podľa čl. IX tejto zmluvy.

1. Dohodnutá cena je maximálna.
2. V cene podľa čl. V. bod (1) a (2) sú zahrnuté aj prípadné zmeny projektovej dokumentácie, výkazu výmer a rozpočtu, ktoré vzídu z pripomienok Objednávateľa alebo z pripomienok v rámci stavebného alebo kolaudačného konania.
3. V cene podľa čl. V. bod (1) a (2) sú zahrnuté aj prípadné zmeny projektovej dokumentácie, výkazu výmer a rozpočtu, ktoré vzídu z pripomienok v procese verejného obstarávania na zhotoviteľa stavby v zmysle čl. III. bod (8).

**VI.**

**PLATOBNÉ PODMIENKY**

1. Jednotlivé časti diela podľa čl. III. tejto zmluvy bude zhotoviteľ fakturovať po ich riadnom odovzdaní a prevzatí na základe Odovzdávacieho a preberacieho protokolu.
2. Podkladom pre úhradu ceny za časť diela bude faktúra zhotoviteľa. Prílohou faktúry bude Odovzdávací a preberací protokol na dotknutú časť diela. Zhotoviteľ je povinný faktúru vystaviť v 2–och vyhotoveniach a  doručiť ju na adresu objednávateľa. Faktúra zhotoviteľa bude obsahovať tieto údaje:

* obchodné meno, sídlo, IČO, DIČ, IČ DPH zhotoviteľa a údaje objednávateľa,
* číslo zmluvy o dielo
* číslo faktúry
* dátum uskutočnenia zdaniteľného plnenia
* dátum vyhotovenia faktúry podľa zák. č. 222/2004 Z.z.
* deň odoslania a deň splatnosti faktúry (podľa zmluvy)
* označenie peňažného ústavu a číslo účtu zhotoviteľa, na ktorý sa má platiť fakturovaná suma bez uvedenia DPH; vyčíslenie DPH
* označenie diela a časti diela podľa zmluvy
* pečiatku a podpis osoby oprávnenej fakturovať v mene zhotoviteľa,
* v prílohe k faktúre: Odovzdávací a preberací protokol o prevzatí dotknutej časti diela.

1. **Splatnosť faktúry je 30 dní od doručenia faktúry spolu s povinnými prílohami objednávateľovi.**
2. V prípade, ak zhotoviteľ doručí objednávateľovi faktúru skôr, než mal objednávateľ možnosť využiť svoje právo vykonať kontrolu zjavných vád, chýb a nedostatkov odovzdávanej časti diela alebo skôr, než došlo k spísaniu Odovzdávacieho a preberacieho protokolu, plynie 30 dňová lehota splatnosti takto doručenej faktúry odo dňa skončenia kontroly, ktorou objednávateľ zistí riadne vykonanie odovzdávanej časti diela.
3. V  prípade, ak faktúra nebude obsahovať všetky údaje uvedené v ustanovení § 74 zákona č. 222/2004 Z. z. alebo v  bode 2 tohto článku, objednávateľ je oprávnený faktúru vrátiť a požadovať odstránenie nedostatkov. Zhotoviteľ je povinný vystaviť novú faktúru s  údajmi uvedenými v ustanovení § 74 zákona č. 222/2004 Z. z. a v bode 2. tohto článku. Dňom doručenia novej opravenej faktúry objednávateľovi začne plynúť nová 30 - dňová lehota splatnosti.

**VII.**

**ZODPOVEDNOSŤ ZA VADY A ODSTÚPENIE OD ZMLUVY**

1. Zhotoviteľ zodpovedá za vady, ktoré vznikli jeho činnosťou pri plnení tejto zmluvy.
2. Zhotoviteľ zodpovedá za vady (i právne) diela (jeho časti), ktoré má dielo (jeho časť) v čase jeho odovzdania objednávateľovi, aj keď vyjdú najavo až po odovzdaní a prevzatí diela alebo jeho časti. Dielo má vady, ak dielo (jeho časť) alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu zmluvy, sa nehodia na účel sledovaný touto zmluvou alebo nezodpovedajú rozsahu a kvalite vyplývajúcej z tejto zmluvy a/alebo vymedzenej vo všeobecne záväzných právnych predpisoch, technických predpisoch a technických normách vzťahujúcich sa na vykonanie diela a/alebo požiadavkám stavebného úradu a dotknutých orgánov/subjektov a účastníkov stavebného/kolaudačného konania a/alebo zápisom z výrobných výborov.

(3) Zhotoviteľ nezodpovedá za vady, ktoré boli spôsobené:

* použitím nevhodných podkladov prevzatých od objednávateľa, ak zhotoviteľ ani pri vynaložení všetkej odbornej starostlivosti nemohol zistiť ich nevhodnosť,
* plnením nevhodných pokynov objednávateľa za splnenia podmienky, že zhotoviteľ objednávateľa na nevhodnosť pokynov výslovne upozornil a ten na ich dodržaní napriek tomu výslovne trval (napr. zápisom z výrobného výboru).

1. V prípade, ak zhotoviteľ neplní svoje záväzky vyplývajúce z tejto zmluvy a jej príloh, týkajúcich sa vypracovania diela, objednávateľ má právo požadovať odstránenie vád a nedorobkov bez zbytočného odkladu a to náhradným plnením bez vád, alebo dodaním chýbajúceho plnenia. Tým nie je dotknuté oprávnenie objednávateľa odstúpiť od tejto zmluvy.
2. Objednávateľ má právo odstúpiť od tejto zmluvy z dôvodov uvedených v zákone alebo v tejto zmluve. Zmluvnými dôvodmi na odstúpenie od zmluvy sú najmä:

* 1. omeškanie zhotoviteľa s plnením povinnosti/povinností/termínov o viac ako 7 kalendárnych dní,
  2. je zjavné, že zhotoviteľ dielo alebo jeho časť nedokončí riadne a/alebo včas a zhotoviteľ neposkytne objednávateľovi písomné ubezpečenie, že svoj záväzok riadne a/alebo včas splní
  3. zhotoviteľ jednostranne prehlási, že dielo alebo jeho časť nevykoná,
  4. zhotoviteľ bezdôvodne preruší vykonávanie diela alebo jeho časti,
  5. zhotoviteľ nevykonáva dielo riadne a tento nedostatok neodstráni ani na základe výzvy objednávateľa,
  6. zhotoviteľ na základe výzvy objednávateľa neposkytne súčinnosť a/alebo nespolupracuje s objednávateľom pri výkone inžinierskej činnosti pre realizáciu stavby (proces verejného obstarávania na zhotoviteľa stavby),
  7. zhotoviteľ poruší povinnosť uvedenú v Čl. X tejto zmluvy
  8. ďalšie dôvody, ktoré sú uvedené v iných ustanoveniach tejto zmluvy.

Odstúpením od zmluvy nie je dotknuté právo objednávateľa na náhradu škody alebo na zmluvnú pokutu.

(6) V prípade, ak sa neskôr preukáže nekvalita, neúplnosť diela, prípadne budú zistené iné vady diela ako napr.: nezrovnalosti v stavebnej časti, nesúlad s výkazom výmer, chýbajúce časti projektovej dokumentácie na jednotlivé časti diela, ktoré sú nevyhnutné pre realizáciu a správne fungovanie stavby, chybne uvedené rozmery, počty kusov jednotlivých prvkov (napr. okná, dvere a i.), nesprávne použitá technológia a podobne, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia v primeranej lehote stanovenej objednávateľom. Rovnako má objednávateľ nárok požadovať od zhotoviteľa náhradné plnenie vždy vtedy, ak projektová dokumentácia kvalitatívne nezodpovedá účelu a povahe diela na jej základe zhotovovaného. Reklamácia bude uplatňovaná písomnou formou v listinnej podobe alebo elektronickej podobe e-mailom. Ak sa zmluvné strany nedohodnú inak alebo ak z tejto zmluvy nevyplýva iná lehota, lehota na odstránenie vád bude 3 pracovné dni od doručenia reklamácie zhotoviteľovi na adresu jeho sídla alebo na emailovú adresu.

(7) Dielo ani jeho časti nie je zhotoviteľ oprávnený poskytnúť iným osobám než objednávateľovi.

(8) Uplatnením nárokov z vád diela nie sú dotknuté nároky objednávateľa na náhradu škody alebo na zmluvnú pokutu. Zhotoviteľ zodpovedá objednávateľovi za všetky nezrovnalosti, rozdiely a vady diela vypracovaného zhotoviteľom a skutočne nameranými hodnotami (rozdielne hodnoty vo výkaze výmer stavby a pozemkov, nesprávne použitá technológia) a hodnotami jednotlivých položiek rozpočtu odovzdaného objednávateľovi.

**VIII.**

**ZMLUVNÉ POKUTY**

1. V prípade omeškania objednávateľa s úhradou faktúry za dielo, má zhotoviteľ právo na úrok z   
    omeškania vo výške 0,05 % z dlžnej sumy za každý deň omeškania.
2. V prípade, ak zhotoviteľ podstatne porušení povinnosť alebo povinnosti, ktoré pre neho vyplývajú z tejto zmluvy, má objednávateľ právo požadovať od zhotoviteľa zmluvnú pokutu vo výške 10% z celkovej ceny za dielo podľa čl. III., ktorej výška je uvedená v čl. V. bode 2 tejto zmluvy. Za podstatné porušenie povinnosti alebo povinností na strane zhotoviteľa sa na účely tejto zmluvy považuje najmä:
3. omeškanie zhotoviteľa s plnením povinnosti/povinností/termínov o viac ako 7 kalendárnych dní,
4. je zjavné, že zhotoviteľ dielo alebo jeho časť nedokončí riadne a/alebo včas a zhotoviteľ neposkytne objednávateľovi písomné ubezpečenie, že svoj záväzok riadne a/alebo včas splní
5. zhotoviteľ jednostranne prehlási, že dielo alebo jeho časť nevykoná,
6. zhotoviteľ bezdôvodne preruší vykonávanie diela alebo jeho časti,
7. zhotoviteľ nevykonáva dielo riadne a tento nedostatok neodstráni ani na základe výzvy objednávateľa,
8. zhotoviteľ na základe výzvy objednávateľa neposkytne súčinnosť a/alebo nespolupracuje s objednávateľom pri výkone inžinierskej činnosti pre realizáciu stavby (proces verejného obstarávania na zhotoviteľa stavby),
9. zhotoviteľ poruší povinnosť uvedenú v Čl. X tejto zmluvy.
10. V prípade, ak sa neskôr vyjdú najavo nedostatky a vady projektovej dokumentácie alebo chýbajúce časti nevyhnutné pre riadne vykonanie a riadne užívanie stavby a v dôsledku uvedených skutočností vznikne objednávateľovi škoda, je objednávateľ oprávnený uplatňovať si náhradu tejto škody od zhotoviteľa v zmysle všeobecných ustanovení o náhrade škody podľa Obchodného zákonníka.

**IX.**

**LICENCIA**

1. Zhotoviteľ v súlade s § 65 a nasl. zákona č. 185/2015 Z. z. Autorský zákon udeľuje objednávateľovi k autorsky chráneným  častiam  Diela a k Dielu ako celku:
2. výhradnú licenciu (súhlas na použitie) diela a jeho jednotlivých častí pre ďalšie zabezpečenie, zadanie a spracovanie vyšších stupňov projektovej dokumentácie a porealizačnej dokumentácie, ako aj  pre jej ďalšie využitie v súvislosti s investičnou prípravou a samotnou realizáciou stavby, pre potreby prípravy, výstavby, prevádzkovania, užívania, údržby, opráv, stavebných úprav a zmien, rekonštrukcie, modernizácie alebo odstránenia stavby a to spôsobom bližšie uvedenom v bode 2 tohto článku.
3. súhlas na to, aby objednávateľ udelil sublicenciu k dielu alebo jeho jednotlivým častiam tretej osobe
4. súhlas na to, aby objednávateľ zmluvne postúpil výhradnú licenciu udelenú touto zmluvou na tretiu osobu.
5. Zhotoviteľ udeľuje súhlas na použitie diela a jeho jednotlivých častí na všetky známe spôsoby použitia diela, najmä: na ďalšie spracovanie (úprava, zmena a pod.) alebo spojenie s iným dielom, na vyhotovenie rozmnoženiny diela, na verejné rozširovanie originálu a rozmnoženín formou ich bezodplatného poskytnutia alebo postúpenia orgánom a právnickým alebo fyzickým osobám zodpovedným, zainteresovaným alebo dotknutým investičnou prípravou a samotnou realizáciou stavby a jeho poskytnutie  ďalším spracovateľom vyšších stupňov projektovej dokumentácie a porealizačnej dokumentácie alebo inej ďalšej projektovej dokumentácie, pre potreby prípravy, výstavby, prevádzkovania, užívania, údržby, opráv, stavebných úprav a zmien, rekonštrukcie, modernizácie stavby, na verejné vystavenie diela a jeho jednotlivých častí alebo jeho/ich rozmnoženín alebo iné uvedenia diela na verejnosti.

Zhotoviteľ súhlasí s tým, že objednávateľ môže dielo alebo jeho časti (PD) upravovať, meniť alebo vykonávať iné zásahy do diela a môže dať prepracovať dielo alebo jeho časť inej osobe bez opätovného súhlasu zhotoviteľa.

1. Zhotoviteľ udeľuje súhlas na použitie diela a jeho jednotlivých častí pre územný rozsah Európskej únie a vo vecnom rozsahu potrebnom na dosiahnutie účelu tejto zmluvy.
2. Súhlasy udelené v tomto článku sa vzťahujú aj na použitie rozpracovanej verzie diela alebo jednotlivých častí diela alebo iných dokumentov a výstupov tejto zmluvy.

1. Odmena za udelenie licencie podľa tejto zmluvy je zahrnutá v cene za vykonanie diela.

1. Licencia udelená touto zmluvou je udelená na dobu trvania majetkových autorských práv aj vtedy, ak táto zmluva zanikne alebo sa zruší pred úplným vykonaním diela zhotoviteľom.
2. Licencia udelená touto zmluvou oprávňuje objednávateľa použiť dielo, jeho jednotlivé časti, ako aj rozpracované časti alebo iné dokumenty a výstupy tejto zmluvy priamo (svojimi zamestnancami) alebo prostredníctvom tretích osôb (dodávateľov).
3. Objednávateľ je pri použití diela povinný počínať si tak, aby ako autora uvádzal zhotoviteľa.
4. O postúpení licencie a o osobe postupníka je objednávateľ povinný informovať zhotoviteľa do 90 dní od uzavretia zmluvy o postúpení.
5. V prípade, ak vzniknú pochybnosti o tom, na ktoré jednotlivé spôsoby použitia diela a/alebo jeho jednotlivej časti sa súhlasy zhotoviteľa v tomto článku vzťahujú, má sa za to, že súhlasy boli poskytnuté na taký spôsob použitia a v takom rozsahu, ako je to rozumné predpokladať s prihliadnutím na účel uzavretia tejto zmluvy.

**X.**

**POISTENIE**

1. Zhotoviteľ je povinný predložiť pri podpise tejto zmluvy a kedykoľvek v priebehu plnenia záväzku podľa tejto zmluvy objednávateľovi platnú a účinnú poistnú zmluvu, ktorej predmetom je poistenie zodpovednosti za škody spôsobené pri výkone povolania.

**XI.**

**SUBDODÁVATELIA**

* 1. Zoznam subdodávateľov Zhotoviteľa je uvedený v **Prílohe č. 4 - Zoznam subdodávateľov vo všetkých radoch**, ktorá tvorí neoddeliteľnú prílohu č. 4 tejto zmluvy.
  2. Zhotoviteľ môže poveriť vykonaním časti Diela len tých subdodávateľov, ktorí  sú uvedení v Zozname subdodávateľov vo všetkých radoch, ktorý tvorí Prílohu č. 4 tejto zmluvy; porušenie tejto povinnosti zhotoviteľa sa považuje za **podstatné porušenie** tejto zmluvy.
  3. Pri vykonávaní časti Diela subdodávateľom a/alebo treťou osobu má zhotoviteľ zodpovednosť, akoby Dielo vykonával sám.
  4. Zhotoviteľ je povinný oznámiť objednávateľovi bez zbytočného odkladu akúkoľvek zmenu údajov o subdodávateľovi.
  5. **Pravidlá  pre zmenu subdodávateľov počas plnenia zmluvy:**

Zhotoviteľ je povinný najneskôr 10 dní pred dňom, ktorý predchádza dňu v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k tejto zmluve, predmet subdodávky a údaje o osobe oprávnenej konať za subdodávateľa. Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť plnenia tejto zmluvy o Dielo ďalším subdodávateľom nastane u Zhotoviteľa až po uzavretí zmluvy**.**

V prípade, ak ide o osobu, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto zmluvy o Dielo. Zhotoviteľ je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v procese verejného obstarávania technickú alebo odbornú spôsobilosť.

* 1. Porušenie niektorej povinnosti, ktorá pre zhotoviteľa vyplýva z tohto článku, sa považuje za **podstatné porušenie** tejto zmluvy a zakladá Objednávateľovi právo odstúpiť od tejto zmluvy.

# XII

# ZMENA ZMLUVY

* 1. K zmene tejto zmluvy počas jej trvania bez nového verejného obstarávania môže dôjsť na základe písomného dodatku odsúhlaseného zmluvnými stranami:

1. zo zákonných dôvodov vymedzených v § 18  zákone č. 343/2015 Z. z. a za dodržania podmienok ustanovených zákonom č. 343/2015 Z. z.,
2. alebo zo zmluvných dôvodov, ktoré sú v súlade s § 18 ods. 1 písm. a) zákona č. 343/2015 Z. z. vymedzené v tejto zmluve a za dodržania podmienok ustanovených zákonom č. 343/2015 Z. z..
   1. **Zákonné dôvody** na zmenu zmluvy sú vymedzené v § 18 zákona č. 343/2015 Z. z. ako:

- dôvod podľa § 18 ods. 3 písm. b) zákona č. 343/2015 Z. z. (tzv. pravidlo de minimis vo vzťahu k naviac službám alebo doplňujúcim službám),

- dôvod podľa § 18 ods. 1 písm. b) zákona č. 343/2015 Z. z. (tzv. doplňujúce služby)

- dôvod podľa § 18 ods. 1 písm. c) zákona č. 343/2015 Z. z. (tzv. nepredvídateľné okolnosti)

- dôvod podľa § 18 ods. 1 písm. d) bod 2. Zákona č. 343/2015 Z. z. (tzv. zmena dodávateľa na základe právneho nástupníctva)

- dôvod podľa § 18 ods. 1 písm. e) zákona č. 343/2015 Z. z. (tzv. iná nepodstatná zmena).

* 1. **Zmluvné dôvody** na zmenu zmluvy sú:

- zúženie rozsahu diela o tzv. menej služby a/alebo dodávky;

- zmena termínu vykonania diela, ak:

1. dokončenie Diela v termíne na vykonanie diela podľa tejto Zmluvy objektívne nedovoľujú iné nepredvídateľné okolnosti (napr. požiar, výbuch, úder blesku, pád stromov, stožiarov a iných predmetov, povodeň, záplava, víchrica, krupobitie, iná živelná pohroma alebo havária), alebo iné prevádzkové okolnosti a tiež iné objektívne preukázateľné skutočnosti,
2. sa počas realizácie zmluvy vyskytne potreba takých naviac služieb alebo doplňujúcich služieb, ktoré sú nevyhnutné na riadne dokončenie diela podľa tejto zmluvy a súčasne ich objektívne nie je možné riadne dokončiť, odovzdať a prevziať v termíne na vykonania diela podľa tejto zmluvy.
   1. Zhotoviteľ zaväzuje, že písomne oznámi Objednávateľovi   nutnosť predĺženia termínu na vykonanie diela  alebo nutnosť uzavretia dodatku bez zbytočného odkladu, odkedy sa o nových skutočnostiach dozvie spolu s písomným zdôvodnením.
   2. Ak počas realizácie zmluvy vznikne potreba vykonať služby, čo do rozsahu alebo druhu nezahrnuté v cene za dielo, ale ktoré sú nevyhnutné na riadne dokončenie diela podľa tejto zmluvy, je zhotoviteľ povinný tieto služby oceniť a v písomnej forme predložiť objednávateľovi na odsúhlasenie ešte pred ich realizáciou. Za týmto účelom predloží zhotoviteľ objednávateľovi na odsúhlasenie kalkuláciu ceny takýchto služieb. Rozsah a cena takýchto služieb bude riešená postupom v zmysle zákona č. 343/2015 Z. z.. o verejnom obstarávaní a o zmene a doplnení niektorých zákonov a tejto zmluvy.
   3. Potreba vykonania naviac služieb a doplňujúcich služieb nie je sama o sebe dôvodom na to, aby Zhotoviteľ jednostranne prerušil vykonávanie diela v zmluvne dohodnutom rozsahu počas doby, kým sa dosiahne vzájomná dohoda o rozsahu a cene týchto služieb.

**XIII.**

**ZÁVEREČNÉ USTANOVENIA**

1. Meniť alebo dopĺňať text tejto zmluvy je možné len formou písomných dodatkov, ktoré budú podpísané zástupcami zmluvných strán za dodržania podmienok ustanovených zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Na vzťahy osobitne neupravené touto zmluvou sa vzťahujú príslušné ustanovenia Obchodného zákonníka a Autorského zákona.
3. Zmluvné strany týmto vyhlasujú, že táto zmluva zodpovedá ich slobodnej a vážnej vôli, uzatvárajú ju dobrovoľne, bez tiesne a na znak súhlasu s jej obsahom ju podpisujú.
4. Táto zmluva je vypracovaná **v štyroch vyhotoveniach**. Objednávateľ obdrží tri vyhotovenia a zhotoviteľ jedno vyhotovenie zmluvy.
5. Táto zmluva je platná dňom jej podpisu obidvoma zmluvnými stranami a účinná dňom nasledujúcim po dni zverejnenia na webovom sídle objednávateľa [www.zilinskazupa.sk](http://www.zilinskazupa.sk).

Prílohy:

Príloha č. 1 : Opis predmetu zákazky

Príloha č. 2 : Rozsah predmetu zákazky

Príloha č. 3 : Návrh uchádzača – cenová ponuka

Príloha č. 4: Zoznam subdodávateľov vo všetkých radoch

V Žiline dňa .............................. V Žiline dňa ..............................

**Za objednávateľa: Za zhotoviteľa:**

................................................................ ..............................................................

**Stredná odborná škola dopravná**

Ing. Mária Vítová, PhD.,MBA, riaditeľka

Príloha č. 1

**Opis predmetu zákazky**

**Časť 1 Dokumentácia pre stavebné povolenie**

Areál Strednej odbornej školy dopravnej na Rosinskej ceste sa nachádza vo východnej časti mesta Žilina. Okolitá zástavba na severe a východe má prevažne obytnú funkciu, na juhu a západe sa nachádzajú objekty susedného školského zariadenia. Novostavba PPV na severe v západnej časti susedí s jestvujúcou budovou učební a administratívy a vo východnej časti s budovou telocvične. Na juh od navrhovaných objektov sa nachádza budova telocvične susednej školy. Vjazd na pozemok je z Rosinskej cesty po jestvujúcej obslužnej komunikácii, z ktorej bude v smere na východ vybudovaná nová príjazdová komunikácia zabezpečujúca obsluhu PPV. Parkovanie je zabezpečené na pozemku investora. Stavba pozostáva z troch samostatne stojacich budov: SO 01 Budova učební a administratívy umiestnená na západe, SO 02 Budova dielní praktického vyučovania v strede a SO 03 Budova dielní praktického vyučovania na východe. Členenie stavby na stavebné objekty:

SO 01 Budova učební a administratívy

SO 02 Budova dielní praktického vyučovania

SO 03 Budova dielní praktického vyučovania

SO 04 Hrubé terénne úpravy

SO 05 Komunikácie a spevnené plochy

SO 06 Zeleň

SO 07 Vodovodná prípojka

SO 08 Prekládka vodovodu

SO 09 Kanalizačná prípojka

SO 10 Prípojka NN

SO 11 Prípojka TLF

SO 12 Vonkajšie osvetlenie

SO 13 Výmenníková stanica

SO 14 Horúcovodná prípojka

PS 01 Vnútorné vybavenie

Navrhnutá stavba musí spĺňať požiadavky na energetickú hospodárnosť vyplývajúce z energetického auditu (podľa zákona č. 555/2005 Z.z.) a 100% mieru zabezpečenia bezbariérového prístupu fyzického prostredia pre osoby so zdravotným postihnutím. Bezbariérovosť je nutné zabezpečiť v zmysle vyhlášky Ministerstva životného prostredia SR č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.

**Časť 2 Inžinierska činnosť pre stavebné povolenie**

Predmetom tejto časti zákazky je prerokovanie projektu v priebehu prác a v závere prác s príslušnými orgánmi a organizáciami za účelom vydania stavebného povolenia a iných povolení potrebných pre výstavbu, zabezpečenie súhlasných stanovísk orgánov a organizácii dotknutých v stavebnom konaní a ich zapracovanie do projektovej dokumentácie, vypracovanie a podanie žiadosti na začatie stavebného konania, vypracovanie a podanie žiadostí na vydanie iných povolení potrebných pre výstavbu.

**Časť 3 Dokumentácia pre realizáciu stavby**

Predmetom tejto časti zákazky je dopracovanie projektu pre realizáciu so zapracovaním podmienok stavebného povolenia do projektu, vrátane popisu prác s výkazom výmer, špecifikácií strojov a zariadení, rozpočtu, dohľad autora nad dodržaním architektonickej a celkovej koncepcie v súlade s projektom pre stavebné povolenie.

Príloha č. 2

**Rozsah predmetu zákazky**

**Časť 1 Dokumentácia pre stavebné povolenie**

Projektovú dokumentáciu je nutné spracovať v zmysle projektovej dokumentácie pre územné rozhodnutie „Prístavba pracoviska praktického vyučovania Strednej odbornej školy dopravnej“ (vypracoval: Ing. arch. Richard Lichý, Žilina, dátum: 01/2019) a Územného rozhodnutia. V dokumentácii pre stavebné povolenie musia byť zapracované pripomienky z uvedeného Územného rozhodnutia.

Dokumentácia pre stavebné povolenie musí byť vypracovaná v rozsahu podľa §8 a 9 Vyhlášky č. 453/2000 Z.z. Ministerstva životného prostredia Slovenskej republiky, ktorou sa vykonávajú niektoré ustanovenia stavebného zákona.

Dokumentácia pre stavebné povolenie v rozsahu minimálne:

* **- Projekt navrhovaných stavebných úprav** (sprievodné a technické správy, celková situácia stavby, výkresová dokumentácia v mierke 1:100) v rozsahu podľa požiadaviek stavby:
  + Architektonické a stavebné riešenie
  + Protipožiarne zabezpečenie stavby
  + Tepelno-technické posúdenie stavby
  + Statické posúdenie stavby
  + Zdravotechnika
  + Vykurovanie
  + Meranie a regulácia
  + Elektroinštalácia – umelé osvetlenie a vnútorné silnoprúdové rozvody, napájanie technológie
  + Elektroinštalácia – slaboprúdové rozvody a štruktúrované káblové rozvody
  + Bleskozvod
  + Vzduchotechnika
  + Vnútorné vybavenie
  + Hrubé terénne úpravy
  + Komunikácie a spevnené plochy
  + Sadové úpravy
  + Vodovodná prípojka
  + Prekládka vodovodu
  + Kanalizačná prípojka
  + Prípojka NN
  + Prípojka TLF
  + Vonkajšie osvetlenie
  + Výmenníková stanica
  + Horúcovodná prípojka
  + Plán organizácie výstavby
  + Vyčíslenie predpokladaného investičného nákladu stavby

**Časť 2 Inžinierska činnosť pre stavebné povolenie**

Činnosť zahájená prerokovaním projektu v priebehu prác a v závere prác s príslušnými orgánmi a organizáciami za účelom vydania stavebného povolenia a iných povolení potrebných pre výstavbu. Následne pokračuje zabezpečením súhlasných stanovísk orgánov a organizácii dotknutých v stavebnom konaní a ich zapracovaním do projektovej dokumentácie, vypracovaním a podaním žiadosti na začatie stavebného konania, vypracovaním a podaním žiadostí na vydanie iných povolení potrebných pre výstavbu. Činnosť končiaca vydaním a právoplatnosťou Stavebného povolenia na predmetnú stavbu.

**Časť 3 Dokumentácia pre realizáciu stavby**

Spracovanie dokumentácie pre realizáciu stavby bude zahájené po podaní žiadosti na začatie stavebného konania. Teda v dokumentácii musia byť zapracované pripomienky z vyjadrení všetkých príslušných orgánov a organizácií dotknutých v stavebnom konaní.

Dokumentácia pre realizáciu stavby musí byť vypracovaná v rozsahu podľa Prílohy č.3 Sadzobníka pre navrhovanie ponukových cien projektových prác a inžinierskych činností – UNIKA 2019, Bratislava s.r.o..

Dokumentácia pre realizáciu stavby v rozsahu minimálne:

* **Projekt navrhovaných stavebných úprav** (technické správy, koordinačný výkres stavby, dokumentácia stavebných objektov, dokumentácia prevádzkových súborov, celkové náklady stavby, doklady) v rozsahu podľa požiadaviek stavby:
  + Architektonické a stavebné riešenie (výkresy v mierke 1:50, detaily v mierke 1:10 a 1:20)
  + Protipožiarne zabezpečenie stavby
  + Tepelno-technické posúdenie stavby
  + Statické posúdenie stavby
  + Zdravotechnika
  + Vykurovanie
  + Meranie a regulácia
  + Elektroinštalácia – umelé osvetlenie a vnútorné silnoprúdové rozvody, napájanie technológie
  + Elektroinštalácia – slaboprúdové rozvody a štruktúrované káblové rozvody
  + Bleskozvod
  + Vzduchotechnika
  + Vnútorné vybavenie
  + Hrubé terénne úpravy
  + Komunikácie a spevnené plochy
  + Sadové úpravy
  + Vodovodná prípojka
  + Prekládka vodovodu
  + Kanalizačná prípojka
  + Prípojka NN
  + Prípojka TLF
  + Vonkajšie osvetlenie
  + Výmenníková stanica
  + Horúcovodná prípojka
* **Výkaz výmer** (Zadanie)
* **Rozpočet** (v členení podľa požiadaviek obstarávateľa)
* ***Položkový rozpočet ŽoNFP*** *(v členení podľa požiadaviek RO pre IROP – viď príloha výzvy)*

Príloha č. 3

**Návrh uchádzača – cenová ponuka**

Názov predmetu zákazky**: „SOŠ dopravná, Žilina - Prístavba pracoviska praktického vyučovania Strednej odbornej školy dopravnej“**

Verejný obstarávateľ: Stredná odborná škola dopravná, Rosinská cesta 2, 01008 Žilina

Uchádzač (názov, sídlo):......................................................................................................

IČO:......................................

Platca DPH: ÁNO – NIE (nesprávne prečiarknuť)

Ponukovú cenu je potrebné uviesť do nasledovnej tabulky:

|  |  |  |  |  |
| --- | --- | --- | --- | --- |
| Poradie časti zákazky | Názov časti zákazky | cena bez DPH [euro] | DPH 20% [euro] | cena s DPH [euro] |
| Časť 1 | **Dokumentácia pre stavebné povolenie** |  |  |  |
| Časť 2 | **Inžinierska činnosť pre stavebné povolenie** |  |  |  |
| Časť 3 | **Dokumentácia pre realizáciu stavby** |  |  |  |
| Zákazka celkom | |  |  |  |

V cenovej ponuke sú zahrnuté všetky náklady uchádzača spojené s realizáciou predmetu zákazky.

Miesto:..........................................

Dátum:.........................................

Podpis a pečiatka

oprávnenej osoby za uchádzača: .................................................

Príloha č.4

**Zoznam subdodávateľov vo všetkých radoch**

**Názov zákazky : „SOŠ dopravná, Žilina - Prístavba pracoviska praktického vyučovania Strednej odbornej školy dopravnej“**

|  |  |  |  |
| --- | --- | --- | --- |
| **Názov subdodávateľa** | **IČO** | **Predmet subdodávky** | **% podiel subdodávky k hodnote diela** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Podpis:.......................................

Dátum:.......................................

*V prípade, že uchádzač neuvažuje so subdodávateľmi, prílohu „4“ predloží tiež a v stĺpci % podiel subdodávky k hodnote celej zmluvy, uvedie hodnotu 0,00%.*